OpenLLM-France/wikimedia huggingface dataset:
# Franz Bauer

Franz Andreas Bauer (més tard Francis Bauer) (14 de març de 1758 – 11 de desembre de 1840) va ser un microscopista i il·lustrador de botànica austríac.
Nasqué a Feldsberg, Moràvia (actualment Valtice, República Txeca), era fill del pintor de la Cort de Josef Wenzel, Príncep de Liechtenstein Lucas Bauer (mort el 1761) i germà dels pintors Josef Anton (1756–1830) i Ferdinand Bauer (1760–1826). Josef va ser el successor del seu pare en el càrrec de pintor de la Cort.
Francis i Ferdinand van adquirir la seva primera experiència com il·lustradors botànics amb l'arribada del Pare Norbert Boccius, Abbot de Feldsberg, el 1763, i, sota la seva direcció, van produir més de 2.000 dibuixos en aquarel·la d'espècimens de plantes. Van ser empleats del Comte Dietrichstein com pintors de flors a Viena - Franz il·lustrà obres del Baró Nikolaus Joseph von Jacquin i el seu efill el Baró Joseph Franz von Jacquin als Jardins Imperials Shönbrunn; Franz després l'acompanyà a Londres. Allà Jacquin el Jove el presentà a Sir Joseph Banks, qui, li va donar un lloc com primer il·lustrador botànic als Royal Botanic Gardens, Kew i el Museu. S'hi va estar la resta de la seva vida, va ser membre de la Royal Society i nomenat ‘Botanick Painter to His Majesty' Rei Jordi III.
Cap a 1790 Bauer estava a Kew, i va fer pintures i dibuixos detallats de disseccions de flors, sovint a nivell microscòpic. Morí a 1840, i va ser enterrat a St. Anne's Church, Kew, prop de Thomas Gainsborough. Les seves obres més importants són les suntuosos: Delineations of Exotick Plants (1796–1803), la seva col·laboració amb John Lindley Illustrations of Orchidaceous Plants (1830–38), i les seves delicades litografies a Strelitzia Depicta (1818).

## Obres il·lustrades

* Delineations of Exotick Plants cultivated in the Royal Garden at Kew. Drawn and coloured and the Botanical characters displayed according to the Linnean System by Francis Bauer. Published by William Aiton, d.c. (Prefaci per Sir Joseph Banks.) 1796-83
* The Genera and Species of Orchidaceous Plants, illustrated by drawings on stone from the sketches of Francis Bauerby John Lindley. London, Ridgways and Treuttel, Wurtz, 1830-1838.
* Genera filicum; or Illustrations of the ferns, and other allied genera; from the original coloured drawings of the late Francis Bauer; with additions and descriptive letterpress, by Sir William Jackson Hooker. London, H. G. Bohn, 1842.

## Referències

* ↑ «St Anne's Church, Kew Green». Local History Notes. London Borough of Richmond upon Thames. [Consulta: 18 desembre 2012].
* ↑ Es poden consultar els tàxons descrits per aquest autor a International Plant Names Index (anglès)

## Bibliografia

* Stewart, Joyce and William T. Stearn. The orchid paintings of Franz Bauer. Timber Press,. Portland, Or. 1993
* Reinikka, Merle A. A History of the Orchid. Timber Press,. Portland, Or. 1995

## Enllaços externs

* ADB (German Language)
* Kew biography of Francis Bauer Arxivat 2007-07-03 a Wayback Machine.
* Description of drawings by Bauer at Senate House Library, University of London
# Eta del Centaure

Eta delCentaure (η Centauri) és una estrella a la constel·lació de Centaure de magnitud aparent +2,33. S'hi troba a 310 anys llum de distància del Sistema Solar.
Eta del Centaure és un estel blanc-blavós de la seqüència principal de tipus espectral B1.5Vne i la temperatura superficial és d'aproximadament 20.000 K. La "i" en el seu tipus espectral indica que és una estrella Be amb emissions variables d'hidrogen en el seu espectre, vinculades amb la presència d'un disc circumestel·lar al voltant de l'estrella. Aquest disc està relacionat amb la ràpida velocitat de rotació de l'estrella, de més de 310 km/s, que la porta a completar una volta en menys d'un dia. La posició del disc, gairebé de perfil des de la nostra línia de visió, fa que Eta de Centaure estigui classificada com una estrella amb embolcall.
La lluminositat d'Eta del Centaure tenint en compte la radiació emesa a la ultraviolada és de gairebé 6.000 sols, amb un radi unes 5 vegades més gran que el del radi solar. Té una massa compresa entre 8,5 i 10,5 masses solars i una edat inferior a 20 milions d'anys. És una estrella variable la lluentor oscili unes centèsimes de magnitud amb períodes múltiples de 18,6, 16,2, 13,5, 6,3 i 5,3 hores, classificada com Variable Gamma Cassiopeiae.
Pertany a l'associació estel·lar Centaurus Superior-Lupus o UCL, grup d'estrelles massives de tipus O i B amb un origen comú, que al seu torn forma part de la gran Associació estel·lar d'Scorpius-Centaurus.

## Referències

* ↑ «Spectroscopic analysis of southern B and Be stars» (en anglès). Monthly Notices of the Royal Astronomical Society, 1, 1r agost 2006, pàg. 252–262. DOI: 10.1111/J.1365-2966.2006.10655.X.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 Michel Curé «Stellar parameters and H α line profile variability of Be stars in the BeSOS survey» (en anglès). Monthly Notices of the Royal Astronomical Society, 4, 03-01-2018, pàg. 5287-5299. DOI: 10.1093/MNRAS/STX3075.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ «Eta Centauri» (en anglès). SIMBAD (Centre de Dades astronòmiques d'Estrasburg). [Consulta: 24 desembre 2020].
* ↑ Eta Centauri Arxivat 2016-03-03 a Wayback Machine. (Catàleg d'Estrelles Brillants)
* 1 2 «Eta Centauri» (en anglès). Stars. Jim Kaler. [Consulta: 24 desembre 2020].
# Dorothea Köring

Dorothea "Dora" Köring (Chemnitz, Imperi alemany, 11 de juliol de 1880 − Dresden, Alemanya nazi, 13 de febrer de 1945) fou una tennista alemanya, guanyadora de dues medalles olímpiques als Jocs Olímpics d'Estocolm de 1912.

## Biografia

Va néixer l'11 de juliol de 1880 a la ciutat de Chemnitz, població situada a l'estat de Saxònia, que en aquells moments formava part de l'Imperi alemany i avui dia d'Alemanya.
Va morir el 13 de febrer de 1945 a la ciutat de Dresden a conseqüència del bombardeig realitzat per les tropes aliades durant la Segona Guerra Mundial.

## Carrera esportiva

Va participar, als 31 anys, en els Jocs Olímpics d'Estiu de 1912 celebrats a Estocolm (Suècia), on va aconseguir guanyar la medalla d'or en la competició olímpica de dobles mixtos fent parella amb Heinrich Schomburgk i la medalla de plata en la competició individual al perdre la final davant la francesa Marguerite Broquedis.

## Jocs Olímpics
### Individual

| Any | Campionat | Oponent | Resultat |
| 1912 | Jocs Olímpics, Estocolm, Suècia | Marguerite Broquedis | 6−4, 3−6, 4−6 |

### Dobles mixtos

| Any | Campionat | Parella | Oponents | Resultat |
| 1912 | Jocs Olímpics, Estocolm, Suècia | Heinrich Schomburgk | Sigrid Fick Gunnar Setterwall | 6−4, 6−0 |

## Referències

* ↑ «Olympedia – Olympians Who Were Killed or Missing in Action or Died as a Result of War». [Consulta: 17 agost 2024].
* ↑ «Olympedia – Dora Köring». [Consulta: 17 agost 2024].
# Kazimierz Szosland

Kazimierz Szosland (Grzymaczew, 21 de febrer de 1891 - Grodzisk Mazowiecki, 20 d'abril de 1944) va ser un genet polonès que va competir durant la dècada de 1920.
El 1924 va prendre part en els Jocs Olímpics de París, on va disputar quatre proves del programa d'hípica. Destaca la sisena posició en el concurs de salts d'obstacles per equips i la setena en el concurs complet per equips. Quatre anys més tard, als Jocs d'Amsterdam, va disputar dues proves del programa d'hípica. Guanyà la medalla de plata en la prova del concurs de salts d'obstacles per equips, formant equip amb Kazimierz Gzowski i Michał Antoniewicz, mentre en el concurs de salts individual fou tretzè. En ambdues proves muntà el cavall Ali.

## Referències

* ↑ «Kazimierz Szosland Olympic Results». sports-reference.com. Arxivat de l'original el 13 de novembre 2012. [Consulta: 26 maig 2018].
# Eta del Lleó

Eta del Lleó (η Leonis) és un estel de magnitud aparent +3,52 a la constel·lació del Lleó, l'octava més brillant de la mateixa però també la més distant entre elles, ja que s'hi troba al voltant de 2.000 ó 2.100 anys llum del sistema solar.
Eta del Lleó és una supergegant blanca de tipus espectral A0Ib i 9.900 K de temperatura. Encara que enormement lluminosa, 16.400 vegades més que el Sol, la seva lluminositat queda lluny d'altres supergegants com Deneb (α Cygni). Temperatura i lluminositat donen com a resultat un radi 44 vegades major que el radi solar. Igual que altres supergegants, Eta del Lleó experimenta una significativa pèrdua de massa, a un ritme 100.000 vegades major que el del Sol. Sembla ser un estel variable la lluentor del qual fluctua entre magnitud +3,43 i +3,60.
L'ocultació de Eta del Lleó per la Lluna sembla indicar que és un estel binari, amb una de les components un 60% més brillant que l'altra. Si això és així, la massa combinada d'ambdós és 9 vegades major que la massa solar, sent la separació entre les dues d'almenys 60 ua amb un període orbital de 120 anys com a mínim.

## Referències

* ↑ Anne Cowley «A study of the bright A stars. I. A catalogue of spectral classifications» (en anglès). Astronomical Journal, 4-1969, pàg. 375–406. DOI: 10.1086/110819.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ «Quantitative spectroscopy of galactic BA-type supergiants. I. Atmospheric parameters» (en anglès). Astronomy and Astrophysics, 2012, pàg. 80–80. DOI: 10.1051/0004-6361/201219034.
* ↑ Afirmat a: Gaia DR3. Llengua del terme, de l'obra o del nom: anglès. Data de publicació: 13 juny 2022.
* 1 2 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ «Rotational velocities of A-type stars in the northern hemisphere. II. Measurement of v sin i» (en anglès). Astronomy and Astrophysics, 3, 10-2002, pàg. 897-911. DOI: 10.1051/0004-6361:20020943.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* ↑ «Stellar population models in the UV. I. Characterisation of the New Generation Stellar Library» (en anglès). Astronomy and Astrophysics, 2-2012, pàg. A143. DOI: 10.1051/0004-6361/201118065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Elemental abundances of the supergiant stars Cygnus and Leonis» (en anglès). New Astronomy, 12-2013, pàg. 50-67. DOI: 10.1016/J.NEWAST.2013.03.013.
* ↑ «eta Leo -- Variable Star» (en anglès). SIMBAD (Centre de Dades astronòmiques d'Estrasburg). [Consulta: 5 gener 2021].
* 1 2 «Eta Leonis» (en anglès). Stars. Jim Kaler. [Consulta: 5 gener 2021].
* ↑ Eta Leonis (General Catalogue of Variable Stars)
# Hendrik Timmer

Hendrik "Henk" Timmer (Utrecht, Països Baixos, 8 de febrer de 1904 − Bilthoven, Utrecht, Països Baixos, 13 de novembre de 1998) fou un tennista neerlandès. També va guanyar diversos torneigs de golf, fou campió neerlandès d'esquaix, i va jugar a bàdminton i hoquei sobre gespa. El seu èxit més important fou la consecució d'una medalla de bronze en el Jocs Olímpics de París de 1924 en la categoria de dobles mixtos fent parella amb Kea Bouman. Curiosament, va morir quatre dies abans que Bouman l'any 1998.

## Carrera esportiva

Amb dinou anys va guanyar el seu primer títol de campió neerlandès de tennis, i posteriorment va guanyar diversos torneigs a Suïssa, Gal·les i Escòcia. Va aconseguir títol en el campionat nacional en un total de nou ocasions, repartits en dos cicles de cinc i quatre anys consecutius, i també el va aconseguir vuit vegades en dobles masculins i cinc més en dobles mixts. El seu millor resultat en Grand Slams fou disputar els quarts de final a Wimbledon tan individualment com en dobles masculins.
A banda de tennis, Timmer va competir en molts altres esports. Va guanyar el campionat nacional d'esquaix (1941), va competir en patinatge de velocitat sobre gel, completant en tres ocasions la cursa Elfstedentocht, i va disputar i guanyar diversos torneigs de golf, destacant el "De Golfbag Cup" de Noordwijk (1934). També va treballar com a entrenador de tennis de la reialesa neerlandesa, entre elles la reina Juliana I dels Països Baixos. Posteriorment va treballar com a agent d'assegurances.

## Jocs Olímpics
### Dobles mixts

| Any | Campionat | Parella | Oponents | Resultat |
| 1924 | Jocs Olímpics, París, França | Kea Bouman | Brian Gilbert Kathleen McKane | Renúncia |

## Referències

* ↑ «Henk Timmer» (en neerlandès). nocnsf.nl. Arxivat de l'original el 2018-12-01. [Consulta: 18 novembre 2017].

## Enllaços externs

* Hendrik Timmer a la Federació Internacional de Tennis (anglès)
* Hendrik Timmer a la Copa Davis (anglès)
# Kazimierz Zimny

Kazimierz Zimny (Tczew, 4 de juny de 1935 - 30 de juny de 2022) és un atleta polonès ja retirat, especialista en curses de mig i llarg fons, que va competir durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on quedà eliminat en sèries en els 5.000 metres del programa d'atletisme. Quatre anys més tard, als Jocs de Roma, disputà dues proves del programa d'atletisme. En els 5.000 metres guanyà la medalla de bronze, mentre en els 10.000 metres abandonà.
En el seu palmarès també destaquen dues medalles de plata en la cursa dels 5.000 metres al Campionat d'Europa d'atletisme, el 1958, rere el seu compatriota Zdzisław Krzyszkowiak, i el 1962, rere el britànic Bruce Tulloh. Va ser campió nacional dels 1.500 metres el 1956, dels 5.000 metres el 1960, 1965 i 1966 i de camp a través el 1964, 1966 i 1967. Va batre diversos rècords nacionals.
Posteriorment fou entrenador i activista esportiu i sindical, membre de Solidarność. El 2015 fou declarat fill honorífic de Tczew.

## Millors marques

* 800 metres. 1'52.0" (1961)
* 1.500 metres. 3'44.7" (1961)
* 3.000 metres. 7'54.6" (1961)
* 5.000 metres. 13'44.4" (1959)
* 10.000 metres. 28'46.0" (1965)

## Referències

* 1 2 Kazimierz Zimny a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* 1 2 «Kazimierz Zimny – Polski Komitet Olimpijski» (en polonès). [Consulta: 21 gener 2021].
* ↑ «Kazimierz Zimny Honorowym Obywatelem Miasta Tczewa». [Consulta: 21 gener 2021].
* ↑ «Track and Field Statistics». [Consulta: 21 gener 2021].
# La Máquina (minisèrie)

La Máquina és una minisèrie mexicana de drama i esports, creada per Marco Ramírez, dirigida per Gabriel Ripstein i protagonitzada per Gael García Bernal, Diego Luna i Eiza González.
La sèrie està basada en una història que van concebre junts Gael García Bernal, Diego Luna, el novel·lista Julián Herbert i Monika Revilla. Es va estrenar el 9 d'octubre del 2024 a través de la plataforma Hulu als Estats Units i per Disney+ a la resta del món.

## Trama

Després d'una pèrdua devastadora, Esteban “La Máquina” Osuna està en un mal moment de la seva carrera de boxejador. Per sort per a ell, el seu mànager i millor amic Andy Luján està decidit que recuperi la glòria passada. Però quan una perversa organització apareix a escena, la baralla de revenja es torna a mort. Mentre lluita per recuperar la seva carrera, Esteban ha de, alhora, bregar amb els seus propis dimonis personals i protegir la seva família, que inclou la seva exdona Irasema, una periodista que es troba a punt de col·lidir amb el costat fosc del món de la boxa.

## Repartiment

* Gael García Bernal com a Esteban Osuna
* Diego Luna com a Andy Pérez
* Eiza González com a Irasema
* Christopher Evangelou com a Harry Felix
* Andrés Delgado com a Saúl Pérez
* Lucía Méndez com a Josefina Luján
* Jorge Perugorría com a Sixto
* Luis Gnecco com a Facundo
* Karina Gidi com a Carlota Pérez
* Mercito Gesta com a Protasio
* Leandro Firmino com a Joao Falcao Jr.
* Francisco Barreiro com a Gato Ozuna
* Roberto Duarte com a Sammy Salgado
* Li donarien Coco com a Zamira
* Juan Carlos Huguenin com a Memo de la Peña
* Arturo Beristáin com a Hernán Pérez-Padilla
* Nadia Vega com a Gabby
* Monica Alfaro com a Lenora
* Fermín Martínez com a boxejador veterà
* Raúl Briones com a Juan Carlos

## Referències

* ↑ SoyChile. «Disney+ lanza tráiler de la serie "La Máquina"» (en spanish), 04-09-2024. [Consulta: 3 novembre 2024].
* ↑ «En ‘La Máquina’, Gael García Bernal y Diego Luna van por la revancha - The New York Times».
* 1 2 OnAnemAvui. «No et perdis les estrenes del mes! Aquest octubre porta algunes de les millors sèries de l'any», 02-10-2024. [Consulta: 3 novembre 2024].
* ↑ Arzola, Andrea. «Así lucen Eiza González, Gael García y Diego Luna en la nueva serie mexicana, La Maquina» (en espanyol de Mèxic), 03-09-2022. [Consulta: 3 novembre 2024].
* ↑ Federal, Fideicomiso para la Promoción y Desarrollo del Cine Mexicano en el Distrito. «La Máquina: La nueva serie de crimen, drama y boxeo, protagonizada por Diego Luna, Gael García y Eiza González» (en castellà). [Consulta: 3 novembre 2024].
# Mapa coroplètic

Un mapa coroplètic o de coropletes, (del grec χώρο ("àrea/regió") + πλήθος ("multitud") és un tipus de mapa temàtic que utilitza pseudocolor, és a dir un color corresponent a la mesura de la variable estadística que es mostra al mapa, com per exemple, la densitat de població o els ingressos per capita.
Els mapes coroplètics proporcionen una visió ràpida de la variació d'una variable sobre una superfície geogràfica o mostren el nivell de variabilitat dins una regió. Un mapa de calor és similar, però dibuixa les dades segons la distribució geogràfica d'una variable, en lloc d'utilitzar àrees geogràfiques definides com fan els mapes coroplètics. El mapa coroplètic és segurament el tipus de mapa temàtic més emprat, ja que normalment, les dades estadístiques publicades per governs i altres fonts, agreguen la informació en regions conegudes com ara països, estats, provincies, ciutats...

## Història

El Baron Pierre Charles Dupin va ser el primer a elaborar un mapa coroplètic, l'any 1826. El terme "mapa coroplètic" (choroplethe map) va ser introduït l'any 1938 pel geògraf John Kirtland Wright a "Problems in Population Mapping".

## Referències

* ↑ «Cercaterm | TERMCAT». [Consulta: 21 febrer 2024].
* ↑ Michael Friendly (2008). "Milestones in the history of thematic cartography, statistical graphics, and data visualization" Arxivat 2018-09-26 a Wayback Machine.

## Enllaços externs

* ColorBrewer - color advice for cartography
# GTA

GTA és una marca valenciana d'automòbils superesportius, fabricats per l'empresa Spania GTA Tecnomotive S.L. a Riba-roja de Túria (Camp de Túria). Fundada el 2005 per Domingo Ochoa i amb seu social a Torrent (Horta Sud), l'empresa és la successora de GTA Motor Competición, una antiga escuderia dirigida pel mateix Ochoa que competí en Fórmula 3 entre el 2001 i el 2004 amb pilots d'alt nivell, entre ells Jaume Alguersuari i Borja García.
Spania GTA Tecnomotive dissenyà i desenvolupà el seu primer model, el GTA Concept, i el presentà el 2008 amb el nom definitiu de GTA Spano. Aquest exclusiu superesportiu es començà a produir el 2011, en una única sèrie de només 99 unitats sota comanda, i fou finalment comercialitzat el 2013.

## Referències

* ↑ «GTA (1994...)» (en castellà). autopasion18.net. [Consulta: 5 maig 2016].
* ↑ «GTA» (en castellà). losorigenes.net. Arxivat de l'original el 24 de juny 2016. [Consulta: 5 maig 2016].
* ↑ Sáiz, Jaime. «Al volante del primer superdeportivo español» (en castellà). elmundo.es. El Mundo, 23-01-2011. [Consulta: 5 maig 2016].
* ↑ Rey, Jorge. «Entrevistamos a Domingo Ochoa, director ejecutivo de GTA y padre del GTA Spano» (en castellà). diariomotor.com, 23-01-2012. [Consulta: 5 maig 2016].

## Enllaços externs

* GTA - Lloc web oficial (anglès) (castellà)
# Kees Wijdekop

Kees Wijdekop (Amsterdam, 31 de gener de 1914 - Purmerend, 8 d'abril de 2008) fou un piragüista neerlandès que va competir durant la dècada de 1930.
El 1936 va prendre part en els Jocs Olímpics de Berlín on, fent parella amb el seu germà Piet Wijdekop, guanyà la medalla de bronze en la competició del K-2 plegable, 10.000 metres del programa de piragüisme.

## Referències

* ↑ «Cor Wijdekop Olympic Results». sports-reference.com. Arxivat de l'original el 18 d'abril 2020. [Consulta: 14 maig 2019].
# Lynda Barry

Lynda Barry és una artista estatunidenca nascuda el 1956: professora associada de la Universitat de Wisconsin-Madison, Barry és l'autora de la tira còmica Ernie Pook's Comeek i nombroses obres, pels quals ha rebut set Premis Eisner, entre molts altres guardons.
Nascuda Linda Jean Barry en l'autovia 14 de Wisconsin, filla d'un carnisser noruegoirlandés i d'una netejadora d'hospital filipinoirlandesa, als dotze anys els seus pares es divorciaren i ella es canvià la i del seu prenom i tastà LSD per primera volta; als setze deixà de drogar-se i es ficà a treballar de cel·ladora a un hospital de Seattle, on vivia: entre 1974 i 1978 estudià en l'Evergreen State College d'Olympia (Washington) i amb l'artista Marilyn Frasca, un període «experimental» durant el qual tractà de respondre la pregunta «Què és la imatge?»
Barry començà a dibuixar en 1977 quan l'editor de la publicació escolar, Matt Groening, anuncià que publicaria qualsevol cosa que li enviaren, i ella li feia aplegar dibuixos extrems amb el pseudònim d'Ernie Pook amb la intenció de posar-lo a prova, però Groening li ho publicà tot: d'ençà, els dos autors establiren una llargaamistat, encara que ambdós han seguit trajectòries diferents:
| « | Cada u de nosaltres dos odia la vida de l'altre i això fa que siga una amistat molt divertida. | » |
| — Barry, 2016 |||
El 2008 publicà What It Is («el que és això»), un llibre d'artista a tot color ple de dibuixos, retalls, collages i preguntes manuscrites com la que hi ha en la portada: Do you wish you could write? («voldríeu aprendre a escriure?»).

## Referències

* ↑ «Lynda Barry» (en anglés). Drawn & Quarterly. [Consulta: 12 abril 2018].
* ↑ Dan Kois «Lynda Barry Will Make You Believe In Yourself» (en anglés). The New York Times, 27-10-2011 [Consulta: 13 abril 2018].
* ↑ «Lynda Barry» (en anglés). Wisconsin Institute for Discovery. Arxivat de l'original el 29 de juliol 2018. [Consulta: 12 abril 2018].
* ↑ Pat Grant «Lynda Barry on comics, creativity and Matt Groening: 'We both disdain each other's lives'» (en anglés). The Guardian, 02-11-2016 [Consulta: 12 abril 2018].
* ↑ Aniko. «“What it is”, por Lynda Barry» (en castellà). Escribir.me, 28-03-2015. [Consulta: 13 abril 2018].